**ტენდერის აღწერილობა:**

**შპს ჯეო-ჯიფსუმი** აცხადებს ტენდერს: **#04-30/07/25-KB** ბეტონის დასხმის სამუშაოები ქ. ქუთაისში, ქუთაისის ავტო-მექანიკური ქარხნის ტერიტორიაზე.

**ობიექტის რაოდენობა** - 1;

**სამუშაო არეალის ფართობი შეადგენს დაახლოებით** - 4,500 მ2.

**სამუშაოების დაწყების თარიღი**: 10 სექტემბერი

**სამუშაოების დასრულების თარიღი**: 10 ოქტომბერი

**თანდართული ფაილები:**

* *სატენდერო ინფორმაცია*
* *დანართი 1 - კომერციული წინადადება*
* *ნახაზები - ვერტიკალური გეგმარება*

საბოლოო კომერციული წინადადების წარმოდგენამდე **სავალდებულოა ობიექტზე ვიზიტი (*მისამართი: ქუთაისი, ავტომშენებლის 88*) და დეტალების ადგილზე გაცნობა/გავლა**.

**ტენდერში მონაწილეობის პირობები**

ტენდერში მონაწილეობის მისაღებად კომპანიამ უნდა წარმოადგინოს შემდეგი **სავალდებულო დოკუმენტაცია:**

* კომერციული წინადადება, რომელიც უნდა მოიცავდეს:
* დეტალურად შევსებულ დანართი 1-ს, უფლებამოსილი პირის ხელმოწერით
* ავტორიზებული ლაბორატორიის მიერ გაცემულ დასკვნას, რომელიც ადასტურებს, რომ მიწოდებული/გამოყენებული ბეტონის კლასი არ იქნება **M300 (ან B25)** ნაკლები. ლაბორატორია აუცილებლად უნდა იყოს აღიარებული შესაბამისი სახელმწიფო ან აკრედიტებული ორგანოს მიერ.
* შეთავაზება წარმოდგენილ უნდა იქნას ლარში; ***ღირებულება უნდა მოიცავდეს მოქმედი კანონმდებლობით გათვალისწინებულ ყველა გადასახადს.***
* კომპანიის სრულ დასახელებას და ინფორმაციას კომპანიის შესახებ
* ამონაწერს სამეწარმეო რეესტრიდან

***შენიშვნა: პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.***

* ინფორმაციას გადახდის პირობების შესახებ

***შენიშვნა:* *ავანსის მოთხოვნის შემთხვევაში დამქირავებელი ავანსის სახით გადაიხდის ხელშეკრულების სრული ღირებულების არაუმეტეს 35%-ს. ავანსის გაცემის წინაპირობა იქნება შესაბამისი ბანკის მიერ გაცემული უპირობო გამოთხოვადი გარანტიის წარდგენა დამქირავებლის სასარგებლოდ, სრულად ავანსის ოდენობის შესაბამისი თანხით. აღნიშნული გარანტია ძალაში დარჩება მიღება-ჩაბარების აქტის გაფორმებამდე***

* ინფორმაციას სამუშაოების შესრულების ვადების შესახებ
* ინფორმაციას გარანტიის შესახებ
* საბანკო რეკვიზიტებს (ბანკის ბეჭდიანი ცნობის სახით)
* პრეტენდენტი კომპანიის საკონტაქტო პირის ინფორმაციას

დამატებითი დეტალები:

* + დამკვეთი იტოვებს უფლებას, გამარჯვებული პრეტენდენტის გამოვლენამდე გამართოს დამატებითი შეხვედრები ტენდერში მონაწილე კომპანიებთან, დეტალების დაზუსტების მიზნით.
  + ტენდერის გამოცხადება არ აჩენს ვალდებულებას რომელიმე პრეტენდენტთან ხელშეკრულების გაფორმებასთან დაკავშირებით

**წინადადების წარდგენის წესები:**

შეთავაზება უნდა წარმოადგინოთ ქართულ ენაზე, დალუქული კონვერტით დამკვეთის მისამართზე - თბილისი, 0160, პეკინის გამზ. 34/ალ. ყაზბეგის გამზ. 2ა. კონვერტზე აუცილებლად უნდა მიუთითოთ:

* ტენდერის დასახელება და ნომერი - „**#04-30/07/25-KB** ბეტონის დასხმის სამუშაოები ქ. ქუთაისში, ქუთაისის ავტო-მექანიკური ქარხნის ტერიტორიაზე“.
* პრეტენდენტის შესახებ ინფორმაცია და საკონტაქტო ინფორმაცია.
* ადრესატი: GIG ჰოლდინგის კანცელარია - (995 32) 221 01 87.

**წინადადებების წარდგენის ბოლო ვადა: 11 აგვისტო 2025 (15:00 საათი)**